Alarmen gik klokken 19.40, mandag aften. Politiet rykkede hurtigt ud, men fandt ingen personer på stedet. Til gengæld kunne man konstatere, at døren var låst op. Tyvene har sandsynligvis fået fat i nøglen da de stjal bankens pengeskab natten til mandag. Samtidig med alarmen fra banken mandag aften, blev pengeskabet fra banken formegentligt fundet på ladet af en udbrændt, mindre lastbil. Politiets teknikere undersøger i øjeblikket om det er det samme pengeskab, men vagtchefen ved Nordjyllands Politi betragter det som meget sandsynligt. Efter det Olsenbanden værdige indbrud i Nordea, har man nu skiftet alle bankens låse.

Opsummering:
Nordea i Dronninglund fik igen ubudne gæster mandag aften. Denne gang låste de sig selv ind. Samtidig fandt politiet bankens pengeskab.